[pic] | KOMISIJA EVROPSKIH SKUPNOSTI |

Bruselj, 26.9.2006

SEC(2006) 1176 konč.

PISNI PREDLOG SPREMEMBE št. 2 K PREDHODNEMU PREDLOGU PRORAČUNA ZA LETO 2007

SPLOŠNI IZKAZ PRIHODKOV IZKAZ PRIHODKOV IN ODHODKOV PO ODDELKIH Oddelek III – Komisija

(predložila Komisija)

PISNI PREDLOG SPREMEMBE št. 2K PREDHODNEMU PREDLOGU PRORAČUNA ZA LETO 2007

SPLOŠNI IZKAZ PRIHODKOVIZKAZ PRIHODKOV IN ODHODKOV PO ODDELKIHOddelek III – Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 34 Uredbe,

Evropska komisija iz razlogov, navedenih v obrazložitvenem memorandumu, proračunskemu organu predloži pisni predlog spremembe št. 2 k predhodnemu predlogu proračuna za leto 2007.

KAZALO

1. Uvod 4

2. Evropski sklad za prilagajanje globalizaciji (ESPG) 5

3. Mednarodni sklad za Irsko 2007–2010 6

4. Zaščita finančnih interesov Skupnosti (Herkul) 7

5. Spremembe zaradi novega večletnega finančnega okvira 7

6. Strukturni skladi in Kohezijski sklad ter Evropski sklad za ribištvo 8

7. Skupno raziskovalno središče 10

8. Spremembe proračuna po posodobitvi računovodskega sistema 11

8.1. Pokritje odhodkov, nastalih v zvezi z dejavnostjo zaklandnice 11

8.2. Uvedba nove proračunske postavke 21 01 04 10 – „Prispevek ERS k skupnim odhodkom za upravno podporo“ 12

9. Evropski investicijski sklad 13

10. Platforma evropskih socialnih nevladnih organizacij 13

11. Udeležba Švicarske konfederacije v programih Skupnosti 13

PREGLEDNA RAZPREDELNICA PO RAZDELKU FINANČNEGA OKVIRA 14

SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIH

Skupni izkaz prihodkov ter izkaz prihodkov in odhodkov po oddelkih se posredujeta ločeno prek sistema SEI-BUD. Angleška različica splošnega izkaza prihodkov ter izkaza prihodkov in odhodkov po oddelkih je priložena k proračunu za ponazoritev.

OBRAZLOŽITVENI MEMORANDUM

1. UVOD

Spremembe predhodnega predloga proračuna za leto 2007 (PPP 2007), vključene v pisni predlog spremembe št. 2 (PPS 2), se načeloma delijo na dve kategoriji: tiste, ki imajo neto finančni vpliv, in tiste, ki zadevajo samo spremembe proračunskih opomb in drugih tehničnih popravkov.

Spremembe z neto finančnim vplivom so:

- Po sprejetju Medinstitucionalnega sporazuma med Evropskim parlamentom, Svetom in Komisijo o proračunski disciplini in dobrem finančnem poslovodenju dne 17. maja 2006 je treba upoštevati proračunske vidike ustanovitve Evropskega sklada za prilagajanje globalizaciji (ESPG). Zato se v rezervo vnese 500 milijonov EUR odobritev za prevzem obveznosti.

- Do sprejetja predloga za novo Uredbo Sveta o finančnih prispevkih Skupnosti v Mednarodni sklad za Irsko se predlaga vključitev 15 milijonov EUR odobritev za prevzem obveznosti v rezervo.

- Potem ko je Komisija 28. junija 2006 sprejela predlog Sklepa o spremembi in podaljšanju Sklepa št. 804/2004/ES o delovnem programu Skupnosti za spodbujanje dejavnosti na področju zaščite finančnih interesov Skupnosti (Herkul II), se predlaga, da se poveča raven obveznosti (+6 milijonov EUR) in odobritev plačil (+4,4 milijonov EUR), vključenih v rezervo za ta program.

- Spremembe, ki odražajo spreminjanje delov razdelka 1b v sprejetih pravnih podlagah glede na ustrezna denarna sredstva, ki so bila znana v času priprave PPP 2007. Prispevek razdelka 1b k evropskemu sosedskemu in partnerskemu instrumentu se je zdaj vključil v proračun. Neto finančnega vpliva na odobritve za prevzem obveznosti ni, vendar obstaja povečanje odobritev za prevzem obveznosti v višini 8,4 milijona EUR. Obstajajo tudi podobne spremembe, ki odražajo nihanje „konvergenčnih“ in „nekonvergenčnih“ sredstev Evropskega sklada za ribištvo, čeprav v tem primeru ni nobenega finančnega vpliva na odobritve za prevzem obveznosti in odobritve plačil.

Če povzamemo, te spremembe v glavnem zadevajo odobritve za prevzem obveznosti, ki se vključijo v rezervo (500 milijonov EUR za ESPG, 15 milijonov EUR za Mednarodni sklad za Irsko in 6 milijonov EUR za program Herkul II, vse pod razdelkom 1a). Kar zadeva odobritve plačil, se 4,4 milijona EUR nanaša na odobritve plačil za program Herkul II, ki se vključi v rezerve za razdelek 1a. Dodatne odobritve plačil v višini 8,4 milijona EUR se zahtevajo za razdelek 1b.

Druga kategorija sprememb je tehnične narave in v glavnem vključuje posodabljanje proračunskih opomb:

- Spremembe proračunskih opomb, ki upoštevajo spremenjen zakonodajni sveženj, ki ga je Komisija sprejela 24. maja 2006. Predlagani spremenjeni zakonodajni akti so v skladu z letnimi zgornjimi mejami odhodkov iz novega večletnega finančnega okvira.

- Pri strukturnih skladih in Evropskemu skladu za ribištvo posodobitve upoštevajo sprejetje zakonodajnih aktov.

- Da bi zagotovili homogeni sistem napredovanja za celotno osebje Komisije, se predlagajo spremembe kadrovskega načrta Skupnega raziskovalnega centra.

- Po posodobitvi računovodstva se je pojavila tudi potreba po predložitvi predloga za pripravo dveh novih proračunskih vrstic z zaznamkom „p.m.“: – 27 01 12 02 „Pokritje odhodkov, nastalih v zvezi z dejavnostjo zakladnice“ in 21 01 04 10 „Prispevek ERS k skupnim odhodkom za upravno podporo“, ki sta bila oba predlagana v PPSP 5/2006.

- Da bi se upoštevalo prihodnji zakonodajni predlog o povečanju kapitala Evropskega investicijskega sklada, je treba posodobiti proračunske opombe odhodkovne postavke 01 04 09 01 „EIS – zagotavljanje vplačanih deležev vpisanega kapitala“ in člena 850 na strani prihodkov „Dividende, ki jih izplačuje EIS“.

- V okviru razdelka 3b novega večletnega finančnega okvira, namesto razdelka 1a iz PPP, je potreben tehničen popravek za financiranje proračunskega člena 04 04 09 „Podpora za tekoče stroške Platforme evropskih socialnih nevladnih organizacij“. To vključuje prerazporeditev obveznosti in plačil iz razdelka 1a v razdelek 3b v višini 620 000 EUR.

- Zaradi sporazuma o udeležbi Švicarske konfederacije je treba posodobiti proračunske opombe številnih programov Skupnosti (statistični program Skupnosti, Vseživljenjsko učenje, Mladi v akciji, Media, Evropska agencija za okolje).

Komisija s tem pisnim predlogom spremembe opozarja Evropski parlament in Svet o posledicah morebitnih zamud pri sprejemu nekaterih novih pravnih podlag na področju zunanjih ukrepov in predlaganih sanacijskih ukrepov, ki bi lahko bili potrebni pred začetkom veljavnosti novih pravnih podlag. V okviru pogajanj o Medinstitucionalnem sporazumu o proračunski disciplini in dobrem finančnem poslovodenju je bil dosežen politični sporazum o potrebi po novih programih in z njimi povezanih finančnih sredstvih. Kljub temu do konca leta 2006 morda ne bodo sprejete pravne podlage nekaterih programov. To bi ustvarilo pravno praznino, zlasti za tekoče programe, ki prenehajo veljati konec leta 2006 in se bodo konsolidirali v nove instrumente. Zato Komisija namerava zagotoviti sredstva za ustrezen zaključek trenutnih ukrepov ter za priprave za vzpostavitev novih programov, potem ko bodo ustrezne pravne podlage sčasoma sprejete. Komisija se z dekoncentracijo delno zanaša na tehnično pomoč in upravno podporo, ki se šteje k izvajanju programa (tako imenovane nekdanje BA-vrstice). Za zagotovitev upravne kontinuitete tekočih programov (že odobrenih) in glede na politične sporazume o novih programih in z njimi povezanih finančnih sredstvih, na katerih programi temeljijo, sprejetih v Medinstitucionalnem sporazumu, namerava Komisija ustreznim programom še naprej zaračunavati stroške tehnične pomoči in upravne podpore, potrebne za ustrezno izvajanje, tudi v primeru prehodne faze pred končnim sprejetjem novih pravnih podlag.

2. EVROPSKI SKLAD ZA PRILAGAJANJE GLOBALIZACIJI (ESPG)

Evropski sklad za prilagajanje globalizaciji je opredeljen v okviru točke 28 Medinstitucionalnega sporazuma:

„Evropski sklad za prilagajanje na globalizacijo je namenjen zagotavljanju dodatne podpore delavcem, ki so jih prizadele posledice večjih strukturnih sprememb v svetovnih trgovinskih tokovih, da se jim pomaga pri njihovi ponovni vključitvi v trg dela.

Sklad ne sme presegati najvišjega letnega zneska v višini 500 milijonov EUR (v tekočih cenah), ki se lahko črpa iz neporabljenih sredstev v okviru katere koli razlike do skupne zgornje meje odhodkov iz prejšnjega leta in/ali iz zapadlih odobritev za prevzem obveznosti iz prejšnjih dveh let, razen tistih, povezanih z razdelkom 1b finančnega okvira.

Ta proračunska sredstva se vključijo v splošni proračun Evropske unije kot rezervacija z običajnim proračunskim postopkom, takoj ko Komisija opredeli zadostna sredstva v okviru razlik do zgornje meje in/ali zapadle obveznosti v skladu z drugim odstavkom.

(…)

Ustrezne odobritve za prevzem obveznosti se v proračun vključijo v ustrezen razdelek, po potrebi dodatno na zgornje meje, kot so določene v Prilogi I.“

Komisija skladno s tem v predhodnem predlogu proračuna predlaga oblikovanje novega člena 40 02 43 z naslovom „Rezerve za Evropski sklad za prilagajanje globalizaciji“ in dodelitev največjega dovoljenega zneska odobritev za prevzem obveznosti v višini 500 milijonov EUR. Razlike, ki so na razpolago do zgornje meje, so dejansko večje od 500 milijonov EUR, kakor kažejo naslednji podatki:

- Neporabljena sredstva v okviru razlike do skupne zgornje meje odhodkov za proračunsko leto 2006 znaša 2 504 090 676 EUR, tj. razlika med pravicami za prevzem obveznosti skupaj (121 190 909 324 EUR) in zgornjo mejo finančne perspektive za leto 2006 (123 695 000 000 EUR).

- Zapadle odobritve za prevzem obveznosti skupaj, opredeljene v začasnih letnih računovodskih izkazih Evropskih skupnosti za proračunsko leto 2005 (brez tistih, povezanih z razdelkom 1b) znašajo 612 430 585,24 EUR[2].

Potrebe po odobritvah plačil bodo določene hkrati, ko bo Komisija proračunskemu organu predložila predlog za odločitev za uporabo ESPG in za prerazporeditev na ustrezno proračunsko vrstico (04 05 01). Zato bo proračunska vrstica za rezerve na tej stopnji imela zaznamek „p.m.“ za odobritve plačil. Samo če odobritve plačil ne bodo mogle biti dane na voljo s prerazporeditvijo iz naslova 04 ali iz drugih naslovov na ESPG, bo potrebna sprememba proračuna.

3. MEDNARODNI SKLAD ZA IRSKO 2007–2010

Mednarodni sklad za Irsko (IFI) je bil ustanovljen leta 1986, da bi prispeval k izvajanju člena 10(a) Anglo-irskega sporazuma z dne 15. novembra 1985, ki določa, da „ obe vladi sodelujeta pri spodbujanju gospodarskega in socialnega razvoja tistih območij obeh delov Irske, ki so bili najbolj prizadeti zaradi posledic nestabilnosti v zadnjih letih, ter da preučita možnost zagotovitve mednarodne pomoči za to delo “. Cilji IFI so „pospeševanje gospodarskega in socialnega napredka in spodbujanje stikov, dialoga in sprave med nacionalisti in unionisti na celotnem ozemlju Irske“.

Gospodarski in socialni razvoj, ki podpira mir in spravo, je dolgoročen proces. Mednarodni sklad za Irsko je instrument, ki si prizadeva za uresničitev tega cilja z dopolnjevanjem ukrepov, ki se izvajajo v okviru programov EU za mir in spravo na Severnem Irskem in mejni regiji Irske („PEACE“ I 1995-1999, „PEACE“ II 2000–2006 in „PEACE III“ 2007–2013)[3], vzpostavljenih v skladu z Uredbo Sveta (ES) št. 1260/1999 z dne 21. junija 1999 o splošnih določbah o Strukturnih skladih.

Skupnost je zagotavljala finančne prispevke v Sklad od leta 1989. Za obdobje od 2005 do 2006 je bilo iz proračuna Skupnosti za vsako od let v skladu z Uredbo Sveta (ES) št. 177/2005 z dne 24. januarja 2005 o finančnih prispevkih Skupnosti v Mednarodni sklad za Irsko (2005–2006) 15 milijonov EUR prevzetih obveznosti. Navedena uredba bo prenehala veljati 31. decembra 2006.

Mednarodni sklad se zaveda, da ne bo mogoče neomejeno obdržati sedanje ravni mednarodne podpore, zato je leta 2005 izvedel pregled svojih struktur in prednostnih nalog, da bi ponovno opredelil svoje naloge glede na nove okoliščine, in sprejel strateški okvir, ki predvideva konec sklada v letu 2010. Strategija ima naslov „Sharing this Space“ („Živimo skupaj na tem prostoru“) in z njo se začenja zadnja faza dejavnosti sklada (2006–2010). V tem zaključnem obdobju bo sklad namenjen območjem z največjimi potrebami in bo poskušal zagotoviti, da bo njegovo delo dolgoročno trajnostno naravnano.

Evropski svet je na svojem zasedanju v Bruslju 15. in 16. decembra 2005 pozval Komisijo, naj sprejme potrebne ukrepe za nadaljnjo podporo EU skladu v času, ko slednji vstopa v ključno zadnjo fazo svojega dela do leta 2010[4]. Glede na zgoraj navedeno oceno se za vsako od let 2007, 2008, 2009 in 2010 predlaga prispevke EU v višini 15 milijonov EUR, kar skupaj za vsa ta leta znaša 60 milijonov EUR.

Nova Uredba Sveta mora tudi upoštevati pripombe iz poročila Komisije o skladu, zlasti tiste, ki krepijo sinergijo ciljev in koordinacijo z intervencijami strukturnih skladov. Sklad mora dati prednost čezmejnim projektom tako, da bodo dopolnjevali dejavnosti, ki se financirajo iz programa PEACE v obdobju od 2006 do 2010.

4. ZAščITA FINANčNIH INTERESOV SKUPNOSTI (HERKUL)

Sklep št. 804/2004/ES evropskega parlamenta in Sveta z dne 21. aprila 2004 je ustanovil delovni program Skupnosti za spodbujanje dejavnosti na področju zaščite finančnih interesov Skupnosti (program Herkul) Komisija je predlog Sklepa, ki spreminja in podaljšuje Sklep št. 804/2004/ES, sprejela 28. junija 2006 in ga posredovala proračunskemu organu in Računskemu sodišču [SEC(2006) 826]. Zdaj je treba posodobiti PPP 2007, da se upošteva podaljšanje veljavnosti programa, ki mora zdaj zajemati dejavnosti boja proti tihotapljenju in ponarejanju cigaret, prav tako pa mora zajemati tudi nekatere tretje države.

PPP 2007 je predvidel odobritve za prevzem obveznosti v višini 7,7 milijona EUR v rezervi za ustrezno proračunsko postavko 24 02 01. Odobritve plačil v tej vrstici so znašale 4,62 milijona EUR, nadaljnjih 1,98 milijona EUR je bilo do sprejetja spremembe Sklepa vneseno v rezervo. Ob upoštevanju razširjenega področja uporabe programa se predlaga, da se doda nadaljnjih 6 milijonov EUR obveznosti in 4,4 milijona EUR plačil, ki se vnesejo v rezervo, dokler se ne sprejme pravna podlaga.

5. SPREMEMBE ZARADI NOVEGA VEčLETNEGA FINANčNEGA OKVIRA

Potem ko je Komisija 24. maja sprejela spremenjen zakonodajni sveženj, skladno z letnimi zgornjimi mejami odhodkov iz novega finančnega okvira in določenimi v novem Medinstitucionalnem sporazumu, je treba spremeniti proračunske opombe v številnih proračunskih vrsticah ali celo v proračunski nomenklaturi v različnih postavkah. Vse podrobnosti so navedene v Prilogi k proračunu tega pisnega predloga spremembe.

Vendar je treba glede na kmetijske odhodke omeniti, da Komisija predlaga tudi spremembo razvrstitve odhodkov, in sicer iz neobveznih odhodkov v obvezne odhodke za naslednje proračunske vrstice. 05 04 03 02 „Rastlinski in živalski genski viri — Zaključek predhodnih ukrepov“; 05 07 01 05 „Preverjanja uporabe pravil v kmetijstvu“; 05 08 01 „Mreža knjigovodskih podatkov s kmetij (FADN)“; 05 08 02 „Raziskave strukture kmetijskih gospodarstev“; 05 08 03 „Prestrukturiranje sistemov kmetijskih raziskav“; 05 08 07 „Dokončanje predhodnih ukrepov na področju informacij“ in 05 08 08 „Zunanja raziskava o učinku Direktive Sveta 2000/36/ES“. Novo sprejeti Medinstitucionalni sporazum potrjuje, da je treba kmetijske odhodke, ki jih financira Evropski kmetijski jamstveni sklad (EKJS), obravnavati kot obvezne odhodke. Odhodki, upravičeni za financiranje EKJS, so navedeni v členu 3 in členu 5 Uredbe Sveta o financiranju skupne kmetijske politike, ki se uporablja od 1. januarja 2007[5]. V primerjavi s prejšnjo Uredbo lahko EKJS financira dodatne intervencije. Zato je treba vrstice, ki se nanašajo na te intervencije, ki so se prej financirale v okviru razdelka 3 finančne perspektive, obravnavati kot obvezne odhodke.

6. STRUKTURNI SKLADI IN KOHEZIJSKI SKLAD TER EVROPSKI SKLAD ZA RIBIšTVO

Sprejeta pravna podlaga za strukturne sklade in Kohezijski sklad spreminja porazdelitev sredstev iz razdelka 1b skupaj med nekatere od njenih delov in PPP je treba ustrezno spremeniti. Določil se je prispevek razdelka 1b evropskemu sosedskemu in partnerskemu instrumentu (ESPI, čezmejno sodelovanje) in ustrezna prerazporeditev se opravi iz vrstice za teritorialno sodelovanje Evropskega sklada za regionalni razvoj (ESRR) v vrstico ESPI. Kar zadeva odobritve za prevzem obveznosti v sredstvih iz razdelka 1b skupaj, ni nobenih sprememb. Je pa še veliko tehničnih popravkov.

Pri Evropskem skladu za ribištvo se „Konvergenčni cilj“ spremeni v „Brez konvergenčnih ciljev“, da se upošteva najnovejši sporazum o delitvi na konvergenčne in nekonvergenčne regije.

Naslednja razpredelnica povzema spremembe. Podrobneje so razložene spodaj.

PPP 2007 | PPS 2/2007 | Razlika |

OPO | OP | OPO | OP | OPO | OP |

Evropski sklad za ribištvo (ESR) – Konvergenčni cilj | 11 06 12 | 425.522.172 | 227.778.312 | 425.295.599 | 227.668.652 | -226.573 | -109.660 |

Evropski sklad za ribištvo (ESR) – Brez nekonvergenčnih ciljev | 11 06 13 | 141.368.451 | 73.568.120 | 141.595.024 | 73.677.780 | 226.573 | 109.660 |

RAZDELEK 2– neto sprememba | 0 | 0 |

Kohezijski sklad (KS) | 13 04 02 | 7.116.881.844 | 1.691.967.816 | 7.121.426.147 | 1.693.079.985 | 4.544.303 | 1.112.169 |

Kohezijski sklad – neto sprememba | 4.544.303 | 1.112.169 |

ESRR – Konvergenčni cilj | 13 03 16 | 20.713.696.132 | 3.048.644.731 | 20.676.478.574 | 3.043.946.283 | -37.217.558 | -4.698.448 |

ESRR – Regionalna konkurenčnost | 13 03 18 | 5.349.761.046 | 596.004.134 | 5.381.768.585 | 633.338.124 | 32.007.539 | 37.333.990 |

ESRR – Evropsko teritorialno sodelovanje | 13 03 19 | 1.110.410.848 | 170.883.799 | 1.055.259.758 | 158.130.591 | -55.151.090 | -12.753.208 |

ESRR – Operativna tehnična pomoč | 13 03 20 | 55.056.904 | 22.022.762 | 54.869.515 | 21.947.806 | -187.389 | -74.956 |

Čezmejno sodelovanje (CBC) – Prispevek iz razdelka 1b | 19 08 02 02 | p.m. | p.m. | 47.579.371 | 20.000.000 | 47.579.371 | 20.000.000 |

ESS – Konvergenčni cilj | 04 02 17 | 7.416.571.011 | 1.092.393.287 | 7.403.245.207 | 1.089.889.685 | -13.325.804 | -2.503.602 |

ESS – Regionalna konkurenčnost | 04 02 19 | 3.648.156.721 | 461.831.532 | 3.669.983.587 | 431.891.576 | 21.826.866 | -29.939.956 |

ESS – operativna tehnična pomoč za obdobje 2007–2013 | 04 02 20 | 10.000.000 | 5.000.000 | 9.923.762 | 4.961.881 | -76.238 | -38.119 |

Kohezijski sklad – neto sprememba | -4.544.303 | 7.325.701 |

RAZDELEK 1b – neto sprememba | 0 | 8.437.870 |

Odobritve za prevzem obveznosti za strukturne sklade in Kohezijski sklad so bile spremenjene ob upoštevanju končnih številk v sprejeti pravni podlagi. Na splošno Kohezijski sklad pridobi 4,544 milijona EUR in strukturni skladi izgubijo 4,544 milijona EUR. V okviru strukturnih skladov se zmanjšajo odobritve za „Konvergenčni cilj“ in povečajo za „Regionalno konkurenčnost“. Odobritve za prevzem obveznosti za cilj „teritorialnega sodelovanja“ se zmanjšajo. Prav tako se za ta cilj prispevek iz razdelka 1b evropskemu sosedskemu in partnerskemu instrumentu (čezmejno sodelovanje), tj. 47,579 milijona EUR, prerazporedi z zmanjšanjem vrstice ESRR za Evropsko teritorialno sodelovanje in ustreznim povečanjem v vrstici evropskega sosedskega in partnerskega instrumenta za čezmejno sodelovanje. Tehnična pomoč je nekoliko nižja kot v PPP. Kar zadeva razčlenitev odobritev med ESRR in ESS, je bilo ohranjena delitev odstotkov iz PPP.

Odobritve plačil skupaj se povečajo, čeprav ni neto spremembe v odobritvah za prevzem obveznosti. V glavnem je vzrok to, da so predplačila, ki se izračunajo kot odstotek programskih sredstev skupaj, nekoliko višja za Kohezijski sklad in da je nedavno sprejeta pravna podlaga povečala dodelitve za Kohezijski sklad na račun strukturnih skladov. Poleg tega so odobritve plačil, ki so zdaj vključene v proračun za čezmejno sodelovanje v okviru evropskega sosedskega in partnerskega instrumenta, višje od ustreznega zmanjšanja v vrstici ESRR za teritorialno sodelovanje, kar upošteva višjo oceno potreb evropskega sosedskega in partnerskega instrumenta. Vendar je bil znesek odobritev skupaj v vseh drugih primerih za vsak cilj spremenjen v skladu s spremembami obveznosti, da bi se upoštevalo predvideno spremembo predplačil. V PPP je bil prav tako opravljen tehnični popravek, in sicer je bilo spremenjeno ravnovesje med odobritvami plačil ESS in ESRR za cilj „Regionalne konkurenčnosti“, ki je zmanjšal plačila za ESS in povečal plačila za ESRR. Sprememba pomeni, da so za ESS in ESRR plačila sedaj v istem razmerju z obveznostmi.

7. SKUPNO RAZISKOVALNO SREDIščE

Zaradi podaljšanja zahtevka, ki ga je Komisija pripravila v okviru uporabe fleksibilnosti pri kadrovskem načrtu Skupnega raziskovalnega središča za proračunsko leto 2006 (člen 47 finančne uredbe), je treba prilagoditi kadrovski načrt Skupnega raziskovalnega središča za leto 2007, da se zagotovi enotna politika napredovanja na Komisiji.

Pri tej spremembi bo struktura plačilnih razredov v kadrovskem načrtu Skupnega raziskovalnega središča ob upoštevanju prihodnjih napredovanj za leto 2006 ustrezno spremenjena, pri čemer bo skupno število sistematiziranih mest in njihova porazdelitev na ustrezne funkcionalne skupine ostalo nespremenjeno.

Poleg tega zadeva sprememba preoblikovanje delovnih mest AD5 in AD6, ki je potrebna za zaposlitev udeležencev, ki so uspešno opravili natečaj „Raziskave“, izveden za to plačilno stopnjo. Preoblikovanje je upravičeno zaradi potrebe po visoko specializiranem in kvalificiranem osebju.

Zaradi predlaganih sprememb ni treba spreminjati finančnega načrta za Skupno raziskovalno središče, ker je napredovanje že predvideno v okviru GVT parametrov za napredovanje (drsenje, delovna doba, tehnična narava – „Glissement Vieillesse Technicité“).

Spremembe kadrovskega načrta Skupnega raziskovalnega središča –PPS PPP 2007 |

Raziskave in tehnološki razvoj – Skupno raziskovalno središče |

Kategorije in razredi | Delovna mesta PPP 2007 | Sprememba PPS PPP 2007 | Delovna mesta za leto 2007 po PPS |

AD 16 | 2 | 0 | 2 |

AD 15 | 10 | 0 | 10 |

AD 14 | 36 | 0 | 36 |

AD 13 | 9 | 0 | 9 |

AD 12 | 204 | 20 | 224 |

AD 11 | 178 | 37 | 215 |

AD 10 | 166 | -29 | 137 |

AD 9 | 30 | 0 | 30 |

AD 8 | 69 | -8 | 61 |

AD 7 | 10 | 0 | 10 |

AD 6 | 94 | 20 | 114 |

AD 5 | 60 | -40 | 20 |

AD skupaj | 868 | 0 | 868 |

AST 11 | 14 | 0 | 14 |

AST 10 | 69 | 0 | 69 |

AST 9 | 42 | 4 | 46 |

AST 8 | 106 | 2 | 108 |

AST 7 | 124 | 11 | 135 |

AST 6 | 243 | -4 | 239 |

AST 5 | 122 | -2 | 120 |

AST 4 | 135 | -11 | 124 |

AST 3 | 151 | 0 | 151 |

AST 2 | 35 | 0 | 35 |

AST 1 | 48 | 0 | 48 |

AST skupaj | 1 089 | 0 | 1 089 |

Skupaj | 1 957 | 0 | 1 957 |

8. SPREMEMBE PRORAčUNA PO POSODOBITVI RAčUNOVODSKEGA SISTEMA

8.1. Pokritje odhodkov, nastalih v zvezi z dejavnostjo zakladnice

Potem ko je Komisija posodobila svoj računovodski sistem in morala zapreti številne neproračunske račune, ki so že več let beležili primanjkljaj, je že v PPSP 5/2006 predlagala oblikovanje nove postavke 27 01 12 02 – „Pokritje odhodkov, nastalih v zvezi z dejavnostjo zakladnice“ z naslednjimi opombami:

„Iz teh sredstev se krijejo spremembe proračuna:

- za blagajne predplačil, kadar je odredbodajalec sprejel vse ustrezne ukrepe, potrebne zaradi okoliščin, in kadar se spremembe odhodkov ne morejo knjižiti v drugo posebno proračunsko vrstico,

- v primerih, ko se v celoti ali delno prekličejo zahtevki, ko so že bili vknjiženi v računovodske izkaze kot prihodki (zlasti v primeru izravnave z dolgom),

- v primerih, ko ni bil izterjan DDV in v katerih ni več mogoče knjižiti zneska na vrstico, ki je pokrila glavnico odhodkov,

- za vse obresti v zgoraj navedenih primerih, ko se ne morejo knjižiti v drugo posebno proračunsko vrstico.“

Komisija je predlagala tudi, da se v to novo proračunsko postavko prenese drugi odstavek opomb iz proračunske postavke 27 01 12 01 „Finančne obremenitve“, ki se glasi: „Ta postavka vsebuje, če je to potrebno, tudi odobritve za kritje izgub, ki so posledica likvidacije ali prenehanja dejavnosti banke, pri kateri ima Komisija račune za izločena sredstva.“

Te spremembe se sedaj prav tako vpeljejo v PPP 2007 z zaznamkom „p.m.“.

8.2. Uvedba nove proračunske postavke 21 01 04 10 – „Prispevek ERS k skupnim odhodkom za upravno podporo“

Komisija kakor v PPSP 5/2006 predlaga tudi oblikovanje nove proračunske postavke 21 01 04 10.

Del sredstev Evropskega razvojnega sklada se pod pogoji Notranjega sporazuma za 9. ERS porabi za kritje stroškov, ki jih je imel proračun Skupnosti zaradi podpornih odhodkov ERS v delegacijah EU, kot so zunanji sodelavci, najemnine, komunalne storitve itd. Ker se proračun ERS razlikuje od proračuna Skupnosti, Komisija na začetku vsakega proračunskega leta na podlagi ocene, v kateri se upoštevajo odhodki prejšnjega leta, izda za ERS nalog za izterjavo. Med letom se odhodki, ki so pravično porazdeljeni po različnih postavkah upravnega proračuna in po ERS, razdelijo na posebnem namenskem zunajproračunskem računu. To pomeni, da proračunsko poročanje Komisije trenutno ne vključuje zneska odhodkov, ki jih financira ERS.

Da se omogočita neprekinjena in učinkovita obravnava ter popolno poročanje o izvrševanju proračuna, se predlaga uvedba proračunske vrstice, v katero bi se po vplačilu sredstev, prejetih od ERS, samodejno vnesle odobritve za prevzem obveznosti in odobritve plačil. Predlagani ukrep je natančno vzeto potreben zaradi računovodskega sistema na podlagi nastanka poslovnih dogodkov, ki bo nameščen v delegacijah in bo znatno povečal odgovornost za transakcije in njihovo preglednost. Sprememba ne vpliva na zneske pritokov in odtokov ali na raven financiranja.

Ta vrstica bo omogočila, da se bodo skupni instrumenti poročanja uporabljali za prihodke in odhodke ERS. Finančni prispevek ERS se obravnava kot namenski prejemki, za odobritve plačil in odobritve za prevzem obveznosti pa se predlaga zaznamek „p.m.“.

9. EVROPSKI INVESTICIJSKI SKLAD

Evropski investicijski sklad bo do sredine leta 2007 izčrpal lastna sredstva in zato svet direktorjev EIS predlaga nominalno povečanje vpisanega kapitala do 50 %. Člen 3 Sklepa Sveta 1994/375/ES določa, da glede možnega povečanja kapitala soglasno odloči Svet na predlog Komisije in po posvetovanju z Evropskim parlamentom.

Pričakuje se, da bo Komisija zakonodajni predlog o povečanju kapitala EIS sprejela do konca leta. Stroški povečanja kapitala se bodo pokrili v obdobju 2007–2010 po proračunski postavki 01 04 09 01, kakor se predlaga v PPP 2007. Delež nabavne vrednosti skupaj, ki se plača v sklad, zajema nominalno vrednost vplačanega kapitala in delež premij, ki odraža finančno uspešnost sklada. Da bi se izravnalo vse negotovosti glede cene, predlog Komisija predvideva uporabo dividend, ki jih sklad plača Skupnosti v štiriletnem obdobju za kritje stroškov povečanja kapitala.

Člen 10 izvedbenih določb finančne uredbe navaja, da so ustrezna struktura proračuna in opombe potrebni za izravnavo namenskih prejemkov. Zato pisni predlog spremembe predlaga posodobitev proračunskih opomb v proračunski odhodkovni postavki 01 04 09 01 „EIS – zagotavljanje vplačanih deležev vpisanega kapitala“ in členu 850 na strani prihodkov „Dividende, ki jih izplačuje EIS“.

10. PLATFORMA EVROPSKIH SOCIALNIH NEVLADNIH ORGANIZACIJ

Predlog Komisije za ustanovitev programa „Državljani za Evropo“ za spodbujanje dejavnega evropskega državljanstva za obdobje 2007–2013 med drugimi ukrepi vključuje strukturno podporo za organizacije civilne družbe na evropski ravni (Ukrep 2: Dejavna civilna družba v Evropi).

V okviru prejšnje finančne perspektive so se Platforma evropskih socialnih nevladnih organizacij in druge organizacije civilne družbe financirale v okviru razdelka 3. V novem večletnem finančnem okviru pa je pravna podlaga Državljani za Evropo v razdelku 3b. Ker se vse dejavnosti GD za zaposlovanje, socialne zadeve in enake možnosti financirajo v okviru razdelka 1a, je bil proračunski člen 04 04 09 za tekoče stroške Platforme evropskih socialnih nevladnih organizacij vstavljen v PPP 2007 v okviru razdelka 1a. Zato je potreben tehničen popravek za vključitev tega proračunskega člena v razdelek 3b v skladu s pravno podlago. To vključuje prerazporeditev odobritev za prevzem obveznosti in odobritev plačil iz razdelka 1a v razdelek 3b v višini 620 000 EUR.

11. UDELEžBA ŠVICARSKE KONFEDERACIJE V PROGRAMIH SKUPNOSTI

Da bi upoštevali izvajanje sporazuma med Evropsko skupnostjo in Švicarsko konfederacijo o švicarski udeležbi v številnih programih Skupnosti, je treba posodobiti proračunske opombe teh programov, povezanih s švicarsko udeležbo. Vse podrobnosti so navedene v Prilogi k proračunu in zadevajo statistični program Skupnosti, Vseživljenjsko učenje, Mladi v akciji, Media in Evropsko agencijo za okolje.

PREGLEDNA RAZPREDELNICA PO RAZDELKU FINANČNEGA OKVIRA

Finančni okvir Razdelek/podrazdelek | Finančni okvir 2007 | PPP 2007 (vključno z PPS št. 1/2007[6]) | PPS 2/2007 | PPP 2006 + PPS 1 in 2/2007 |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |8 918 000 000 | |8 796 103 511 |6 943 524 511 |+520 380 000 |+3 780 000 |9 316 483 511 |6 947 304 511 | |1b. Kohezija za rast in zaposlovanje |45 487 000 000 | |45 486 558 504 |37 790 265 808 | |+8 437 870 |45 486 558 504 |37 798 703 678 | | Skupaj | 54 405 000 000 | |54 282 662 015 | 44 733 790 319 | |12 217 870 | 54 803 042 015 | 44 746 008 189 | | Razlika do zgornje meje | | |122 337 985 | | | |101 957 985[7] | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna izplačila |45 759 000 000 | |43 684 007 000 |43 407 987 756 | | |43 684 007 000 |43 407 987 756 | | Skupaj | 58 351 000 000 | |57 217 576 036 | 55 683 381 736 | | |57 217 576 036 | 55 683 381 736 | | Razlika do zgornje meje | | |1 133 423 964 | | | |1 133 423 964 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |637 000 000 | | 571 339 000 |426 989 000 | | |571 339 000 |426 989 000 | |3b. Državljanstvo | 636 000 000 | |603 055 000 |679 632 652 |+620 000 |+620 000 |603 675 000 |680 252 652 | | Skupaj | 1 273 000 000 | |1 174 394 000 | 1 106 621 652 | | |1 175 014 000 | 1 107 241 652 | | Razlika do zgornje meje | | |98 606 000 | | | |97 986 000 | | | 4. EU KOT GLOBALNI PARTNER[8]

|6 578 000 000 | | 6 702 527 000 | 7 447 469 578 | | | 6 702 527 000 | 7 447 469 578 | | Razlika do zgornje meje | | | 110 000 000 | | | | 110 000 000 | | | 5. UPRAVA[9]

|7 039 000 000 | |7 002 283 649 | 7 002 183 649 | | |7 002 283 649 | 7 002 183 649 | | Razlika do zgornje meje | | | 112 716 351 | | | | 112 716 351 | | | 6. NADOMESTILA | 445 000 000 | |444 646 152 | 444 646 152 | | |444 646 152 | 444 646 152 | | Razlika do zgornje meje | | | 353 848 | | | | 353 848 | | | Skupaj | 128 091 000 000 | 123 790 000 000 | 126 824 088 852 | 116 418 093 086 | +521 000 000 | +12 837 870 | 127 345 088 852 | 116 430 930 956 | | Razlika do zgornje meje | | |1 577 438 148 | 7 447 906 914 | | |1 556 438 148 | 7 435 069 044 | |

[1] UL L 248, 16.9.2002, str. 1.

[2] Znesek, dobljen iz razlike med zapadlimi odobritvami za prevzem obveznosti skupaj in odobritvami za prevzem obveznosti strukturnih ukrepov (razdelek 2 v okviru finančne perspektive za leta 2000–2006 in prihodnji razdelek 1b v okviru novega večletnega finančnega okvira 2007–2013).

[3] V nadaljevanju "program PEACE"

[4] Sklepi predsedstva – zasedanje Evropskega sveta v Bruslju 15-16. decembra 2005; Svet EU št. 15914/1/05 (Sklepi 3) z dne 16.12.2005.

[5] Uredba Sveta (ES) št. 1290/2005 z dne 21. junija 2005.

[6] PPS 1/2007 je vplival samo na prihodke in ne na odhodke.

[7] ESPG ni vključen v izračun razlike do zgornje meje v okviru razdelka 1a.

[8] Pri razliki do zgornje meje v razdelku 4 v letu 2007 se ne upoštevajo odobritve, povezane z rezervo za nujno pomoč (234,5 milijona EUR).

[9] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 76 milijonov EUR pri prispevkih osebja za pokojninsko shemo.